

LĒMUMS

Ādažos, Ādažu novadā

2025. gada 27. februārī **Nr. 77**

**Par projekta “Veloapkopes stenda ierīkošana Kadagā un Garkalnē” pieteikumu**

2025. gada 4. martā uzsāksies biedrības “Jūras Zeme” izsludinātā atklāta konkursa projektu iesniegumu pieņemšanas 2. kārta – Eiropas Lauksaimniecības fonda lauku attīstībai (turpmāk – ELFLA) intervences “Darbību īstenošana saskaņā ar sabiedrības virzītas vietējās attīstības stratēģiju, tostarp sadarbības aktivitātes un to sagatavošana” (LA19) aktivitātē “Vietējās ekonomikas stiprināšanas iniciatīvas” un “Kopienu spēcinošas un vietas attīstību sekmējošas iniciatīvas” (COLA19). Projektu iesniegšanas termiņš ir līdz 2025. gada 4. aprīlim. Projektu iesniegumi jāiesniedz Lauku atbalsta dienesta (turpmāk – LAD) Elektroniskās pieteikšanās sistēmā. Rīcībā ELFLA M5.2. “Infrastruktūras, kas nepieciešama velotransporta izmantošanai, izveide un attīstība Ādažu pilsētā, Ādažu un Sējas pagastos” (turpmāk – ELFLA M5.2.) pieejamais finansējums 9 000 *eiro* apmērā.

Rīcībā ELFLA M5.2. attiecināmās izmaksas:

* jaunu pamatlīdzekļu un programmu nodrošinājuma iegādes un uzstādīšanas izmaksas;
* jaunas būvniecības, būves pārbūves, būves ierīkošanas, būves novietošanas, būves atjaunošanas un būves restaurācijas izmaksas;
* būvmateriālu iegādes izmaksas;
* publiskās ārtelpas atsevišķu labiekārtojuma elementu būvniecības izmaksas;
* mācību izmaksas;
* ar sabiedriskajām attiecībām saistītās izmaksas;
* projekta iesnieguma sagatavošanas izmaksas un vispārējās izmaksas.

Pašvaldības Projektu uzraudzības komisija š.g. 20. janvārī un 17. februārī izskatīja jautājumu par iespējamajiem projektiem biedrības “Jūras Zeme” 2. kārtas konkursā un atbalstīja projekta “Veloapkopes stenda ierīkošana Kadagā un Garkalnē” (turpmāk – Projekts) īstenošanu Garkalnes un Kadagas ciemos.

Ādažu novada ilgtspējīgas attīstības stratēģijā noteikts, ka novada teritorijā jāveido vienota, nepārtraukta velo infrastruktūra, lai nodrošinātu videi draudzīgas mobilitātes iespējamību starp apdzīvotajām vietām un vietējā līmeņa savienojumus. Novadā esošais ceļu kopgarums ir 343 km, bet veloceļi (kopā ar gājēju celiņiem) ir tikai 8,7 km. Ādažu novadā ir norādīti 9 velo maršruti, t.sk., starptautiskās nozīmes maršruti “EuroVelo 10” un “EuroVelo 13”; reģionālās nozīmes maršruts Nr. 10 “Carnikava – Ādaži – Ragana”; vietējās nozīmes maršruti: Nr. 136 “Ādaži – Dūņezers – Ādaži”; Nr. 137 “Pa Ādažu novadu, gar Gaujas kreiso krastu” ; Nr. 138 “Apkārt mazajam Baltezeram”; Nr. 117 “Pa “Natura 2000” un militārā poligona robežām Iļķenē”; nemarķētie maršruti: “Ādaži – Atari – Ādaži”, “Lielā Baltezera loks”).. Lai veicinātu velo izmantošanu gan ikdienas gaitās, gan atpūtā, mazinātu privātā autotransporta slodzi un uzlabotu iedzīvotāju ērtības, novada teritorijā nepieciešams ierīkot atbilstošu velo infrastruktūru. To, ka ciemu teritorijās nepieciešams uzlabot gājēju un velo infrastruktūru, mobilitāti un ērtāku piekļuvi citām apdzīvotām vietām, ir uzsvēruši arī ciemu iedzīvotāji sanāksmju laikā ar pašvaldības pārstāvjiem.

Projekta ietvaros Ādažu pagasta teritorijā plānots ierīkot 2 veloapkopes stendus Garkalnes un Kadagas ciemu teritorijā.

Projekta īstenošanas termiņš ir 1 gads pēc LAD lēmuma pieņemšanas.

Projekta kopējās plānotās attiecināmās izmaksas ir 5 000,00 *euro* (tajā skaitā 4 500 *euro* ELFLA, un pašvaldības līdzfinansējums 500,00 *euro)*. Projekta apstiprināšanas gadījumā projekta īstenošanai plānots sākotnēji saņemt 20% avansa maksājumu, kas būtu 900,00 *euro* un pašvaldības nepieciešamais finansējums būtu 4 100,00 *euro* apmērā, kas iekļaujams Attīstības un projektu nodaļas 2025. gada budžeta tāmē.

Projekts atbilst Ādažu novada Attīstības programmas (2021-2027.) vidējā termiņa prioritātēm:

1. “VTP3: Attīstīta, droša un mobila satiksmes infrastruktūra” rīcības virziena “RV3.2: Mobilitātes attīstība” uzdevumiem “U3.2.3: Uzlabot pārvietošanās iespējas starp novada ciemiem un tuvākajām apdzīvotajām vietām” (pasākumam “Ā3.2.3.1. Gājēju un velobraucēju maršrutu izstrāde, attīstības projektu izstrāde un īstenošana” un “Ā3.2.3.3. Velo savienojums starp Ādažu novada apdzīvotajām vietām, t.sk., starp Ādažu pilsētu un Carnikavu”) un “U3.2.4: Veicināt dabai draudzīga transporta izmantošanu” (pasākumam “Ā3.2.4.1. Dabai draudzīgu pārvietošanās veidu attīstība, t.sk. elektro-auto uzlādes staciju izbūve pie pašvaldības, sabiedriskas nozīmes un daudzdzīvokļu ēkām”);
2. “VTP6: Klimatneitrāla enerģijas izmantošana un ģenerācija” rīcības virziena “RV6.3: Videi draudzīgs transports un mobilitāte” uzdevumam “U6.3.1: Veicināt ilgtspējīgus transporta un mobilitātes risinājumus” (pasākumiem “Ā6.3.1.1. Mobilitātes veicināšana novada teritorijā un ar citām pašvaldībām”, “Ā6.3.1.2. Gājēju un velo infrastruktūras attīstība”).

Pamatojoties uz Pašvaldību likuma 4. panta pirmās daļas 2., 7. un 20. punktu, kā arī ņemot vērā Projektu uzraudzības komisijas 20.01.2025. un 17.02.2025. atzinumu, Finanšu komitejas 19.02.2025. atzinumu, Ādažu novada dome

**NOLEMJ:**

1. Atbalstīt projekta “Veloapkopes stenda ierīkošana Kadagā un Garkalnē” pieteikuma iesniegšanu biedrības “Jūras zeme” rīcībā ELFLA M5.2. “Infrastruktūras, kas nepieciešama velotransporta izmantošanai, izveide un attīstība Ādažu pilsētā, Ādažu un Sējas pagastos” ar kopējo plānoto finansējumu 5 000,00 e*uro* (pieci tūkstoši e*uro* un 00 centi), tajā skaitā Eiropas Lauksaimniecības fonda lauku attīstībai finansējums 4 500 *euro* (četri tūkstoši pieci simti *euro* un 00 centi) un pašvaldības līdzfinansējums 500,00 e*uro* (pieci simti *euro* 00 centi).
2. Uzdot Centrālās pārvaldes Attīstības un projektu nodaļai sagatavot un līdz 2025. gada 4. aprīlim iesniegt Lauku atbalsta dienesta Elektroniskās pieteikšanās sistēmā projekta “Veloapkopes stenda ierīkošana Kadagā un Garkalnē” pieteikumu.
3. Projekta apstiprināšanas gadījumā projekta īstenošanai nepieciešamo finansējumu 5 000,00 *euro* apmērā paredzēt Attīstības un projektu nodaļas 2025. gada budžeta tāmē no budžeta struktūrvienības 0904 “Jaunas pamatskolas izveidei Ādažu pilsētā” paredzētajiem budžeta līdzekļiem 2025. gadā.
4. Papildināt Ādažu novada Attīstības programmas (2021.-2027.) Rīcības plāna uzdevuma “U3.2.3: Uzlabot pārvietošanās iespējas starp novada ciemiem un tuvākajām apdzīvotajām vietām” ar jaunu pasākumu “Ā3.2.3.4. Projekta “Veloapkopes stenda ierīkošana Kadagā un Garkalnē” īstenošana” (atbildīgais izpildītājs – Attīstības un projektu nodaļa, izpildes termiņš – 2025.-2026., finanšu avoti: ES fondu finansējums un pašvaldības finansējums, iznākuma rādītājs: Īstenots LEADER projekts “Veloapkopes stenda ierīkošana Kadagā un Garkalnē”. Projekta ietvaros Ādažu pagasta teritorijā plānots ierīkot 2 veloapkopes stendus (Kadagā un Garkalnē).
5. Projekta apstiprināšanas gadījumā uzdot APN organizēt projekta īstenošanu.
6. Pašvaldības izpilddirektora vietniecei veikt lēmuma izpildes kontroli.

Pašvaldības domes priekšsēdētāja K. Miķelsone

ŠIS DOKUMENTS IR ELEKTRONISKI PARAKSTĪTS AR DROŠU ELEKTRONISKO PARAKSTU UN SATUR LAIKA ZĪMOGU